Kasvinsuojeluteollisuus ry 7.9.2017

 LAUSUNTO

Työ- ja elinkeinoministeriö

kirjaamo@tem.fi

**EHDOTUS TURVALLISUUS- JA KEMIKAALIVIRASTON MAKSULLISISTA SUORITTEISTA ANNETUN TYÖ- JA ELINKEINOMINISTERIÖN ASETUKSEN MUUTTAMISESTA**

Viite: Lausuntopyyntö **asiassa TEM/978/03.10.01/2017**

Kasvinsuojeluteollisuus ry kiittää saamastaan tilaisuudesta antaa asiassa lausunto.

Kasvinsuojeluteollisuus ry pitää oikeana ehdotettua muutosta, jonka mukaan maksua ei peritä luvan jatkamistapauksissa, kun jatkamistarve johtuu luvanhaltijasta riippumattomasta syystä (kasvinsuojeluaineasetus, art. 43, kohta 6). Maksun perimisestä luopumista on perusteltu sillä, että luvan jatkaminen on lähinnä tekninen muutos, joka ei vie paljon työaikaa. Kasvinsuojeluteollisuus näkee asian myös kohtuullisuuskysymyksenä. Suhteessa valmisteen vuosimyynnin arvoon maksu on saattanut muodostua kohtuuttoman korkeaksi.

Kasvinsuojeluteollisuus pitää myös biosidejä koskevia muutosehdotuksia järkevinä ja perusteltuina.

Kohteliaimmin

Kasvinsuojeluteollisuus ry

Johannes Hahl

asiamies